ભારતે ટાઇપ બી ઇન્ફ્લુયએન્ઝા સ્ટ્રેઇન્સનો ફેલાવો જાયો છે. આઇડીએસપી (ઇન્ટીગ્રેટેડ ડિસિઝ સર્વેલન્સ પ્રોગ્રામ)ના વર્ષ ૨૦૧૭ના વાર્ષિક અહેવાલમાં જણાવ્યું છે કે ગુજરાતમાં ઇન્ફ્લ્યુએન્ઝાને કારણે મોટી સંખ્યામાં લોકોના મોત અને કેસને કારણે નિષ્ણાંતોની કમીટીને નોંધ્યું છે કે ગત વર્ષે ગુજરાતમાં ફ્લુની બિમારી પાછળનું એક મોટું કારણ એચ૩એન૨ અને ઇન્ફ્લ્યુએન્ઝા વાઇરસના બી સબટાઇપ્સ હતું, નહીં કે એચ૧એન૧. આના પરિણામે કમીટીએ સૂચન કર્યું છે કે ભવિષ્યમાં તમામ આઇઇસી (ઇન્ફર્મેશન એજ્યુકેશન કમ્યુનિકેશન) સામગ્રીમાં સ્વાઇન ફ્લુ શબ્દની જગ્યાએ સિઝનલ ફ્લુ શબ્દનો ઉપયોગ કરવામાં આવે અને એચ૧એન૧ના તમામ સંદર્ભોને દૂર કરવામાં આવે. અન્ય એક કિસ્સામાં કર્ણાટકમાં મનીપાલ સેન્ટર ફોર વાઇરસ રિસર્ચ દ્વારા તીવ્ર તાવની બિમારી અંગે હાથ ધરાયેલા પ્રોજેક્ટ મૂજબ ભારતના ૧૦ રાજ્યોમાં ગ્રામિણ વિસ્તારોમાં લગભગ ૨૦ ટકા તાવ પાછળ ઇન્ફ્લ્યુએન્ઝા મુખ્ય કારણ છે અને વર્ષ દરમિયાન આ પ્રદેશોમાં જ્યારે એચ૧એન૧નું પ્રમાણ ઓછું હોય ત્યારે એચ૩એન૨ અને ઇન્ફ્લ્યુએન્ઝા બીનો વ્યાપ વધુ હોય છે.